Document ID: /roh_data/filtered/fineweb-2-filterrobots_roh.jsonl.gz/52123

Engiadina - La Pro Engiadina Bassa ha gì si'ultima sesida
Da nov dat i in'organisaziun regiunala Engiadina Bassa/Val Müstair. A la testa da quest'organisaziun èn ils 5 presidents da las vischnancas da Samignun, Valsot, Scuol, Zernez e Val Müstair. Enfin uss vegniva la Pro Engiadina Bassa manada dad in president, ina suprastanza ed in cussegl regiunal.
La davosa sesida è er gist stada ina festa da finiziun. Ina gronda part da las persunas ch'èn stadas activas insacura en l'organisaziun èn stadas preschentas. Ellas han pudì dar in'egliada sin ina documentaziun da l'istorgia da 45 onns Pro Engiadina Bassa, ch'è vegnida fatga a posta per questa festa da finiziun.